== Tidlige år ==
Arthur Tedder blev født i Skotland ved Glenguin distilleriet (nu [[Glengoyne Distillery|Glengoyne]]) nord for [[Glasgow]] i 1890. Han var søn af Sir Arthur John Tedder og Emily Charlotte Bryson. Hans far var en toldkontrollør, som udtænkte en pensionsplan. Faderens erhverv medførte, at den unge Tedder så forskellige dele af [[De britiske øer]], idet han tilbragte årene [[1895]] til [[1898]] i [[Lerwick]] på [[Shetlandsøerne]] og [[1899]] til [[1901]] i [[Elgin, Moray|Elgin]] i [[County of Moray]]. I [[1902]] flyttede familien til [[Croydon]] i [[Surrey]] og Tedder gik på [[Whitgift School]] indtil [[1909]], hvor han blev immatrikuleret på [[University of Cambridge]]. Tedder tilbragte sine år på universitetet (1909–13) på [[Magdalen College (Cambridge)|Magdalen College]], hvor han læste historie. Han fik en mindre 2. rangseksamen i juni [[1912]].
Titler Samfund Videnskab Organisationer Uddannelsesinstitutioner Universiteter